9 қараша. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
DATE: 06:50, 09 Қараша 2014 | GMT +5
TITLE: 9 қараша. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
URL: https://kaz.inform.kz/news/9-karasha-kazakparat-kuntizbesi-atauly-kunder-okigalar-esimder_a2714825/
META: DATE: 06:50, 09 Қараша 2014 | GMT +5
TOTAL WORDS: 1439
AUTHOR(S):
TEXT: Бүгін - Камбоджа Корольдігінің Ұлттық мейрамы - Тәуелсіздік күні. Франция Камбоджаның жоғарғы билігін Нородом Сиануктың үкіметіне берді. Камбоджа - Оңтүстік-Шығыс Азияда орналасқан мемлекет. Солтүстік-шығысында Лаоспен, шығысында және оңтүстік-шығысында Ветьнаммен, батысында және солтүстік-батысында Таиландпен, оңтүстік-батысында Таиланд шығанағымен шектеседі. Мемлекеттік тілі - кхмер. Ақша бірлігі - жаңа риель. Қазақстан Республикасы мен Камбоджа Корольдігінің арасындағы дипломатиялық қарым-қатынас 1994 жылғы ақпанның 25-інде орнады. Бүгін - Халықаралық фашизмге, нәсілшілдікке және антисемитизмге қарсылық күні. 1938 жылғы қарашаның 9-ынан 10-ына қараған түні Германияда «Хрусталь түні» болған. Бүгін - Украин жазуы мен тілі күні. Украина президентінің 1997 жылғы жарлығымен бекітілген және жыл сайын бұл күн славян жазуының құдіретті тұлғалары Кирилл мен Мефодийдің ізбасары - украиндық шежіреші Нестордың құрметіне аталып өтіледі. Бүгін - Сыбайлас жемқорлыққа қарсы халықаралық күн. 2004 жылдан бастап жыл сайын аталып келеді. Оны БҰҰ Бас Ассамблеясы жариялаған. ЕСТЕ ҚАЛАР ОҚИҒАЛАР 9 жыл бұрын Байқоңыр ғарыш айлағынан «венераэкспресс» еуропалық ғарыш аппараты бар «союзфг» зымыран тасымалдағышы ұшырылды. 8 жыл бұрын Қазақстанның еңбекші әйелдерінің бірінші конгресі өз жұмысын бастады. 10 жыл бұрын 9-11 қарашада Астанада «Қазақстанның үздік тауарлары» республикалық конкурсы өтті. Оған 100-ден астам отандық кәсіпорындар қатысты. Конкурстың басты мақсаты - импортпен нақты күреске қатысу, нарықты меңгеру. 10 жыл бұрын Өскеменнің Өнер мұражайында «Самородок» ерікті суретшілер клубының беташар рәсімі болып өтті. Вернисажда облыстың алыс аудандарынан жеткізілген, жаңа толқын өкілдері саналатын 10 суретшінің және танымал жергілікті 21 суретшінің туындылары қойылды. 8 жыл бұрын Қазақстан Республикасының Президенті Нұрсұлтан Назарбаев «Қазақстан Республикасы мен Қырғыз Республикасы арасындағы одақтастық қатынастар туралы Келісімді бекіту туралы» Заңға қол қойды. 23 жыл бұрын Қазақ КСР Министрлер Кабинетінің қаулысымен Қазақстанның А. Пушкин атындағы мемлекеттік кітапханасы Қазақстан Республикасының Ұлттық кітапханасы болып өзгертілді. 18 жыл бұрын Елбасы Жарлығымен Желтоқсан көтерілісіне қатысып, құрбан болған боздақ Қайрат Рысқұлбековке «Халық Қаһарманы» атағы берілді. 17 жыл бұрын Тегеранда ислам әлемінің экологиялық апаттардан зардап шеккен аймақтарына: Арал теңізінің бассейні мен Семей ядролық полигон аймағына көмек көрсету туралы Қарар қабылданды. 6 жыл бұрын Қарағандыда ұлы ғалым және ойшыл Абайға арналған ескерткіш ашылды. Ескерткіштің ашылу салтанатына Қазақстан Республикасының Президенті Н. Назарбаев қатысты. Ескерткіш авторы - мүсінші Асқар Нартов. Бикітігі 5 метр мүсін Қарағанды облысының көркемдік-өндірістік комбинатында құйылған. 5 жыл бұрын Алматыда белгілі кинооператор, халық әртісі, кинематографистер одағының мүшесі Ескендір Тынышбаевтың 100 жылдығына арналған пошталық маркасы шығарылды. Ескендір Тынышбаев - қазақтан шыққан тұңғыш кәсіби кинооператор. Оның операторлығымен «Дала қызы», «Оның заманы келеді», «Бізді таны», «Біз Жетісуданбыз» сынды ондаған көркем, жүздеген деректі, ғылыми-танымдық фильмдер түсіріліп, Қазақстан киносының «алтын қорына» енгізілген. Тынышбаевтың кинокамерамен түскен суреті бейнеленген. Суретшісі - Данияр Мұхамеджанов. 5 жыл бұрын Алматыда «Мой бизнес. Казахстан» журналының алғашқы саны жарыққа шықты. Құрылтайшысы «ДАМУ» кәсіпкерлікті дамыту қорының қолдауымен «Delta press publishing house» ЖШС-і болып табылады. Басылымның мақсаты - шағын және орта бизнес өкілдеріне ақпараттық қолдау көрсету. ЕСІМДЕР 66 жыл бұрын Қазақстан Республикасы Парламенті Мәжілісінің депутаты, Заңнама және сот құқықтық реформа комитетінің мүшесі ЖҰМАБЕКОВ Оңалсын Исламұлы дүниеге келді. Талдықорған облысының Ақсу ауданы «Қызылорақ» колхозында туған. Киров атындағы Қазақ мемлекеттік университетін бітірген. Еңбек жолын 1966 жылы Талдықорған облысы Ақсу ауданының «Жаңақоғам» совхозында жұмысшы болып бастаған. - Алматы қаласы Әуезов ауданы прокуратурасының тергеушісі. - Қазақ КСР Прокуратурасы Тергеу комитетінің прокуроры, Қазақ КСР Прокурорының ерекше тапсырмалар жөніндегі көмекшісі, Алматы қаласы Фрунзе ауданының прокуроры. - Алматы облысы прокурорының орынбасары. - Маңғыстау облысы прокурорының орынбасары. - Алматы облысының прокуроры. - Қазақстан Республикасы Бас Прокурорының орынбасары, бірінші орынбасары. - Қазақстан Республикасының Әділет министрі. - Қазақстан Республикасы Орталық сайлау комиссиясының Төрағасы. - Қазақстан Республикасы Президенті Әкімшілігі Басшысының орынбасары. - Қазақстан Республикасы Жоғарғы Сот Кеңесінің Төрағасы. 2012 жылғы қаңтардан бастап - Қазақстан Республикасы Парламенті Мәжілісінің депутаты. «Нұр Отан» ХДП партиялық тізімі бойынша сайланған. 2-дәрежелі «Даңқ», «Парасат» ордендерімен марапатталған. 75 жыл бұрын қырғыз киноактері, суретші, Қырғыз КСР-інің және КСРО-ның халық әртісі, Қырғыз КСР-інің халық суретшісі ЧОКМОРОВ Сүйменқұл дүниеге келді. Қырғыз Республикасында туған. Бішкек көркемсурет училищесін, Ленинградтың кескіндеме, мүсін және архитектура институтын бітірген. Бішкек көркемсурет училищесі директорының орынбасары, оқытушысы болған. 1987-1991 жылдары - Қырғызстан Суретшілер одағының төрағасы. «Тау жолы», «Ұзату», «Автопортрет», «Ана», «Манасшы» және Саяқбай Каралаевтың, актерлер А. Жаңқоразованың, С. Жұмаділовтің портреттерінің авторы. 1968 жылдан киноға түскен. Әуезовтің «Қараш-Қараш» пен «Көксерек» шығармасы бойынша қойылған фильмдерде Бақтығұл мен Ақанғұлдың рөлін орындап, актерлік үздік шеберлігімен ерекше көзге түсті. Өзбек КСР-і және Қырғыз КСР-і Мемлекеттік сыйлықтарының, Бүкілодақтық Ленин комсомолы сыйлығының, Қырғызстанның Халықаралық Ш. Айтматов клубы мен «Алтын көпір» сыйлықтарының лауреаты. Қырғыз КСР-і Жоғарғы Кеңесінің депутаты болған. «Құрмет белгісі» орденімен және бірнеше медальдармен марапатталған. 54 жыл бұрын Астана қаласы Есіл ауданының әкімі МҰСТАФИНА Сәбила Сапарқызы дүниеге келді. Ақмола облысында туған. Целиноград ауыл шаруашылығы институтын БЛКЖО ОК жанындағы Жоғары комсомол мектебін бітірген. 1982-1983 жылдары - Целиноград зауытының аға экономисі. 1983-1985 жылдары - Целиноград ауыл шаруашылығы институтында оқытушы, комсомол комитетінің хатшысы. 1985-1991 жылдары - Совет аудандық комсомол комитетінің бірінші хатшысы, Қазақстан ЛКЖО Целиноград облыстық комитетінің екінші хатшысы. 1991-1995 жылдары - Қазақстан ЛКЖО ОК хатшысы, Қазақстан Жастар одағы ОК хатшысы. 1995-1996 жылдары - «Айсар» ЖШС бас директорының орынбасары. 1996-1999 жылдары - Республикалық бюджеттің орындалуын бақылау жөніндегі Есеп комитетінің консультанты. 1999-2002 жылдары - ҚР Президенті жанындағы Отбасы ісі бойынша Ұлттық комиссия хатшылығының меңгерушісі. 2002-2003 жылдары - ҚР Президенті Кеңсесінің мемлекеттік инспекторы. 2004 жылғы сәуір-қараша айларында - ҰР Мемлекеттік хатшысының бас инспекторы. 2004-2006 жылдары - Астана қаласы әкімінің орынбасары. ҚР Президенті Әкімшілігі ішкі саясат бөлімінің әлеуметтік сала секторының меңгерушісі. 2008-2011 жылдары - Астана қаласы Сарыарқа ауданының әкімі. 2011 жылғы қарашадан бас қазіргі қызметінде. «Қазақстан Республикасының тәуелсіздігіне 10 жыл», «Қазақстан Конституциясына 10 жыл», «Астананың 10 жылдығы»медальдарымен марапатталған. 50 жыл бұрын экономика ғылымдарының кандидаты СМАНҚҰЛОВ Асқар Сұлтанұлы дүниеге келді. Алматы қаласында туған. Ленин атындағы Қазақ политехникалық институтын бітірген. «Ремдортехника» өндірістік бірлестігінің цех шебері, «юнитекказэкспоцентр» БК Алматы филиалы директорының орынбасары қызметтерін атқарған. 1997-2002 жылдары - «КазТрансОйл» ЖАҚ-ның вице-президенті. 2002-2004 жылдары - «КазТрансОйл» ЖАҚ-ның бас директоры, 2004 жылғы қаңтардың 5-нен - «ҚазМұнайГаз» ҰК» ЖАҚ президенті аппаратының жетекшісі. 2004-2009 жылдары - Алматы қаласы әкімінің орынбасары. 2009 жылдан - «Жетісу» Әлеуметтік-кәсіпкерлік корпорациясы» ҰК» АҚ басқарма төрағасы. «Қазақстан Тәуелсіздігіне - 10-жыл», «Шапағат» медальдарымен марапатталған. 40 жыл бұрын саясаттанушы, саяси ғылымдар кандидаты, Орталық Азиялық демократияны дамыту қорының бас директоры Толғанай Бөденқызы ҮМБЕТӘЛИЕВА дүниеге келді. Жамбыл облысында туған. Абай атындағы Алматы мемлекеттік университетін және оның аспирантурасын бітірген. 2002-2003 жылдары Германиядағы Гумбольдт университетінде тәжірибеден өткен. 1996-2000 жылдары - Қазақстан Республикасы Мәдениет, ақпарат және қоғамдық келісім министрлігінің мұрағат және құжаттаманы басқару жөніндегі комитет жанындағы құжат жүргізу және мұрағат ісі жөніндегі ғылыми-техникалық орталықтың әдіскері, жетекші маманы. 2000-2001 жылдары - Ортаазиялық саяси зерттеулер агенттігінде саяси талдау қызметінің ғылыми қызметкері. 2001-2004 жылдары - Қазақстан Республикасы Президенті жанындағы Қазақстан стратегиялық зерттеулер институтының ғылыми хатшысы. 2004-2005 жылдары - «Репутация» коммуникативтік технологиялар орталығының талдаушысы. 2006-2007 жылдары - Германиядағы Europa Universitaet Viadrina университетінің оқытушысы. 2007-2008 жылдары - «Альтернатива» зерттеулер орталығының Сыртқы байланыстар жөніндегі директорының орынбасары. Қазіргі қызметін 2008 жылдан бері атқарып келеді. «Саяси технологиялар» кітабының, 30-дан астам ғылыми жарияланымдардың авторы. 34 жыл бұрын шахматшы, халықаралық шебер, шахмат қайраткері, жаттықтырушы БАБАТАЕВА Индира Жағыпарқызы дүниеге келді. Қарағанды облысы Ұлытау ауданында туған. «Қайнар» университетін бітірген. Шахмат ойнауды 11 жасында бастаған. Алғашқы жаттықтырушысы - Кеттебеков Бедербек Төркешұлы. 1995 жылы 16 жасқа дейінгі қыздар арасында, 1998 жылы 18 жасқа дейінгі қыздар арасында, 2000 жылы 20 жасқа дейінгі қыздар арасында Қазақстан Республикасының чемпионы атанған. 1996 жылы Испанияның Майорка қаласында өткен 16 жасқа дейінгі қыздар арасындағы, 1998 жылы 18 жасқа дейінгі қыздар арасында өткен Әлем біріншілігіне қатысқан. Азия мемлекеттері арасында Иранда өткен біріншілікте 4-орынға ие болған. 2001 жылы Алматы қаласындағы Испан мәдениеті және білім бөлімінде «Индира Бабатаева» атты шахмат мектебін ашқан. 2002 жылы Алматы қаласында Кәсіпкерлер арасында Халықаралық турнир ұйымдастырған. 2003 жылы Испанияда өткен әйелдер арасындағы Халықаралық турнирде екінші орынға ие болып, осы жылы Хорват елінде өткен әйелдер арасындағы Халықаралық турнирдің жеңімпазы атанған. 2010 жылы хантымансиск қаласында өткен Әлем біріншілігіне қатысқан. 58 жыл бұрын Мемлекеттік күзет қызметінің басшысы КҮРЕҢБЕКОВ Амантай Жанкеұлы дүниеге келді. Алматы облысында туған. Ленин атындағы Қазақ политехникалық институтын, КСРО Мемлекеттік қауіпсіздік комитетінің жоғарғы курсын тәмәмдаған. 1979-1981 жылдар аралығында Кеңес Әскері қатарында қызмет атқарды. 1982-1983 жылдар аралығында Қазақ КСР-дің мемлекеттік құрылысында қызмет етті. 1983-1992 жылдар аралығында Қазақ КСР, Қазақстан Республикасы ұлттық қауіпсіздік органдарының әртүрлі жедел қызметтерінде қызмет етті. 1992-2001 жылдар аралығында Қазақстан Республикасы Президентінің Күзет қызметінде басшы лауазымдарда қызмет атқарған. 2001-2009 жылдар аралығында Қазақстан Республикасы Президентінің Күзет қызметі бастығының орынбасары лауазымында. 2009 жылдың қазанынан бастап, 2014 шілдесіне дейін Қазақстан Республикасы Ішкі істер министрінің орынбасары болды. Көп ұзамай Мемлекет басшысы Нұрсұлтан Назарбаевтың Үкімімен Мемлекеттік күзет қызметінің басшысы қызметіне тағайындалды. 2005 жылы генералмайор атағы берілді. 2 дәрежелі «Айбын» орденімен наградталған. 213 жыл бұрын құнарландырылған сүтті ойлап тапқан америкалық өнертапқыш Гейл БОРДЕН дүниеге келді. 196 жыл бұрын орыс жазушысы ТУРГЕНЕВ Иван Сергеевич дүниеге келді. 137 жыл бұрын итальян заңгері, журналист, саясаткер, 1946-1948 жылдардағы Итальян республикасының бірінші президенті Энрико де НИКОЛА дүниеге келді. 110 жыл бұрын РФ Пенза қаласында алғашқы сағат өндірісін ұйымдастырушы СКОРНЯКОВ Виктор Николаевич дүниеге келді. 85 жыл бұрын КСРО халық әртісі ПАХМУТОВА Александра Николаевна дүниеге келді. 79 жыл бұрын америкалық астронавт Карл САГАН дүниеге келді. 78 жыл бұрын кеңес шахматшысы, гроссмейстер, шахматтан әлемнің 8-чемпионы, еңбек сіңірген спорт шебері ТАЛЬ Михаил Нехемьевич дүниеге келді
